u-Chloe Tryon, uqhubekile nokushaya kakhulu uphinde wadlala indima ekuphumeleleni kweqembu lakhe, washaya ama-runs angu-34 emabholeni angu-15 ukusiza bahlule izivakashi. Uyavuma ukuthi ukushaya ngamandla ingxenye ayithandayo uma eqeqeshwa futhi uyazithanda izimo ezinencindezi.
“Bengilungiselela kahle,” kusho u-Tryon. “Bengisebenza kanzima ngasekushayeni futhi nokuba nomqondo omuhle uma ngiyodlala. Ngiyakuthanda ukuba ngaphansi kwencindezi uma ngiyoshaya futhi ngiyakuthanda uma iqembu lingaphansi kwencindezi, kunqiphoqela ekutheni ngehlise umoya futhi ngenze lokhu engikwenza kahle. ”
Usabheke ukuguqula o-30 no-40 bakhe ukuba u-50 kweqele ngale, kodwa okwamanje, u-Tryon unezelekile ngokudlala indima ekunqobeni kweqembu ezikhathini ezimbalwa kule-tour. Ukholwa ukuthi sebekulungele ukudlala ngendlela efanayo uma ingengcono kunale yomdlalo wangeSonto uma bebhekana nezivakashi e-Centurion kusasa.
“Ngicabanga ukuthi sidlala ikhilikithi yethu enhle uma siyodlala futhi siyazidedela kanye nokwenza okujwayelekile kahle,” u-Tryon eqhubeka. “Awukwazi ukucikelela phansi ukubaluleka kokwenza lokho. Sihlangana kahle njengeqembu futhi kumdlalo odlulile, sidlale kahle okukhombise ukuthi sidlala kahle. Ngicabanga ukuthi kumele sisebenzise lokho kugqugquzeleka ukusiphusha kumdlalo olandelayo.”
“Konke kungene indaweni yakho kumdlalo wokugcina. U-Shabnim (Ismail) wathola i-fifer yakhe yokuqala, mina ngishaye kahle, ukuvimba bekukuhle, kube kuhle ukubona. Ngithemba ukuthi singadlulela nakho futhi siqhubeke sikhuphule amazinga ethu kuyona yonke imidlalo ngoba asikwazi ukubuyela emuva uma sisuka lapha.”